****

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 350-02/-25-01/01

URBROJ: 2133-16-3-25-1

Rakovica, 19. kolovoza 2025.

Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te članka 24. Statuta Općine Rakovica (Službeni glasnik Općine Rakovica broj 11/20 – godina izdavanja VI, 11/21 – godina izdavanja VII, 12/21 – godina izdavanja VII i 7/22 – godina izdavanja VIII i 3/23) Općinsko vijeće, na 3. sjednici, održanoj dana 19. kolovoza 2025. godine donosi

**Odluku o izradi izmjene i dopune**

**Prostornog plana uređenja Općine Rakovica**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Općine Rakovica, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Rakovica (Glasnik Karlovačke županije broj 30/05, 15/06, 11/09, 7/13, 50/13 - ispravak i 58/13 - pročišćeni tekst, Službeni glasnik općine Rakovica broj 1/15, 7/17, 11/19, 11/19 - pročišćeni tekst, 10/19, 10/19 - pročišćeni tekst, 9/20, 9/20 - pročišćeni tekst, 6/22 - Odluka o ispravku pogreške u Odluci o VII. izmjenama i dopunama PPUO Rakovica, 6/22 - Odluka o ispravku pogreške u Odluci o II. izmjenama i dopunama PPUO Rakovica, 6/22 - pročišćeni tekst, 8/22 i 8/24), u daljnjem tekstu: izmjena i dopuna Plana.

Nositelj izrade izmjene i dopune Plana je Općina Rakovica, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Usklađenje s Pravilnikom koji je stupio na snagu 01. siječnja 2024. godine te posljednjim izmjenama i dopunama Zakona, a kojim je propisana obveza vođenja svih budućih izmjena i dopuna prostornih planova, kao i donošenje novih, u svim fazama izrade, kroz elektronički sustav ePlanovi čime se stvaraju prostorni planovi „nove generacije“. Na taj način će se olakšati, osuvremeniti, unificirati i digitalizirati procedura izrade prostornih planova, ali i potaknuti smanjenje administrativnog i financijskog opterećenja građanima, poslovnim subjektima i investitorima.

* 1. Usklađenje s planom više razine

Sukladno odredbama članka 61. stavka 2. Zakona prilikom izrade izmjena i dopuna Plana, potrebno je provjeriti postoji li potreba za usklađenjem s važećim Prostornim planom Karlovačke županije te ovisno o tome provesti usklađenje s istim.

* 1. Usklađenje s planom šireg područja iste razine

Nije primjenjivo.

1. Određivanje novih prostorno planskih rješenja

Razlozi za izmjene i dopune Plana su:

- usklađenja s odredbama Zakona i posebnim propisima

- korekcije građevinskih područja sukladno rezultatima analize prikupljenih inicijativa građana i gospodarskih subjekata

- korekcije Odredbi za provedbu plana

- po potrebi ispravak drugih grešaka i utvrđenih neusklađenosti

Osnovni ciljevi i programska polazišta za izradu izmjene i dopune Plana:

•usklađivanje Plana s Prostornim planom Karlovačke županije,

•revizija izgrađenih i neizgrađenih dijelova građevinskih područja (građevinskih područja pojedinih naselja, granica izdvojenih građevinskih područja naselja te granica izdvojenog građevinskog područja izvan naselja) i usklađenje sa stvarnim stanjem u prostoru,

•širenje ili supstitucija građevinskih područja naselja sukladno članku 43. stavak 4. Zakona o prostornom uređenju,

•utvrđivanje lokacija novih zona gospodarske (poslovne i proizvodne namjene), ugostiteljsko-turističke, sportsko rekreacijskih i drugih namjena,

•revizija granica urbanističkih planova uređenja,

•revizija potrebnih izmjena u Odredbama za provedbu Plana

***Obuhvat izmjene i dopune Plana***

Članak 4.

Izmjene i dopune Plana odnose se na cijelo područje Općine Rakovica.

***Sažeta ocjena stanja u obuhvatu izmjene i dopune Plana***

Članak 5.

U proteklom razdoblju od donošenja zadnjih izmjena i dopuna Plana pristigli su novi zahtjevi i inicijative za izmjene i dopune Plana, a koje se odnose na proširenje građevinskog područja naselja u pojedinim naseljima unutar administrativnih granica Općine Rakovica. Ukazala se potreba revidiranja izgrađenog i neizgrađenog građevinskog područja u pojedinim naseljima te širenje ili supstitucija površina koje se odnose na izdvojene zone izvan naselja.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:

- Za potrebe izrade Izmjena i dopuna Plana koristiti će se dokumentacija koju iz područja svog djelokruga osiguravaju tijela i osobe određene posebnim propisima te druga relevantna dokumentacija koju posjeduje lokalna samouprava, također i podaci sadržani u informacijskom sustavu prostornog uređenja.

- Tijekom izrade Izmjena i dopuna Plana nositelj izrade sa stručnim izrađivačem može utvrditi potrebu izrade i drugih, dodatnih stručnih podloga od značaja za pripremu kvalitetnih planskih rješenja.

***Način pribavljanja stručnih rješenja za izradu izmjene i dopune Plana***

Članak 7.

Stručna rješenja za izradu izmjena i dopuna Plana izrađuje stručni izrađivač, ovlašten za obavljanje stručnih poslova prostornog uređenja, a koristit će se programska rješenja i stručne podloge koje posjeduje Općina Rakovica ili druge pravne osobe određene posebnim propisima.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Karlovačka županija, Upravni odjel za graditeljstvo i okoliš, HR-47000 Karlovac, Križanićeva 11.
  2. Javna ustanova Nacionalni park Plitvička jezera, HR-53231 Plitvička Jezera, Plitvička jezera bb.
  3. Javna ustanova Natura Viva za upravljanje zaštićenim dijelovima prirode Karlovačke županije, HR-47000 Karlovac, J. Križanića 30.
  4. Hrvatske vode, VGO za srednju i donju Savu, HR-35000 Slavonski Brod, Šetalište braće Radića 22.
  5. HRVATSKI TELEKOM d.d., HR-10000 Zagreb, Radnička cesta 21.
  6. OT-OPTIMA TELEKOM d.d., HR-10000 Zagreb, Bani 75a.
  7. A1 HRVATSKA d.o.o., HR-10000 Zagreb, Vrtni put 1.
  8. TELE2 d.o.o., HR-10000 Zagreb, Josipa Marohnića 1.
  9. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  10. Hrvatske šume d.o.o., Uprava šuma Podružnica Karlovac, HR-47000 Karlovac, Put Davorina Trstenjaka 1.
  11. Ministarstvo turizma i sporta, Uprava za sport, HR-10000 Zagreb, Prisavlje 14.
  12. Ministarstvo poljoprivrede, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
  13. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
  14. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  15. Ministarstvo kulture i medija, Uprava za zaštitu kulturne baštine, Konzervatorski odjel u Karlovcu, HR-47000 Karlovac, V. Vranicanija 6.
  16. SPELEKOM d.o.o., HR-47245 Rakovica, Rakovica 32.
  17. Grad Slunj, HR-47240 Slunj, Trg dr. Franje Tuđmana 12.
  18. Općina Cetingrad, HR-47222 Cetingrad, Trg hrvatskih branitelja 2.
  19. Hrvatski operator prijenosnog sustava d.d., Prijenosno područje Zagreb, HR-10000 Zagreb, Kupska 4.
  20. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
  21. HEP-Operator distribucijskog sustava d.o.o., Elektrolika Gospić, HR-53000 Gospić, Lipovska 31.
  22. HEP-Operator distribucijskog sustava d.o.o., Elektra Karlovac, HR-47000 Karlovac, Vladka Mačeka 44.
  23. Ministarstvo zdravstva, Uprava za sanitarnu inspekciju, Sektor državne i granične sanitarne inspekcije, Odjel za zaštitu od zračenja, HR-10000 Zagreb, Ksaver 200a.
  24. Odašiljači i veze d.o.o., HR-10000 Zagreb, Ulica grada Vukovara 269 d.
  25. Ministarstvo unutarnjih poslova, Policijska uprava karlovačka, Odjel za sigurnost cestovnog prometa, HR-47000 Karlovac, Trg hrvatskih redarstvenika kbr6.
  26. Općina Plitvička Jezera, HR-53230 Korenica, Trg sv. Jurja 6.
  27. Općina Plaški, HR-47304 Plaški, 143. Domobranske pukovnije 5.
  28. Hrvatske vode, HR-10000 Zagreb, Ulica grada Vukovara 220.
  29. Hrvatske ceste d.o.o., HR-10000 Zagreb, Vončinina 3.
  30. PLINACRO d.o.o., HR-10000 Zagreb, Savska cesta 88a.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Javna ustanova Zavod za prostorno uređenje Karlovačke županije, HR-47000 Karlovac, Jurja Križanića 11.
2. Mjesni odbor Rakovica, Drežnik, Čatrnja, Selište Drežničko, HR-47245 Rakovica, Rakovica 7.
3. Javna ustanova Baraćeve špilje – za upravljanje zaštićenim prirodnim vrijednostima na području općine Rakovica, HR-47245 Nova Kršlja, Nova Kršlja 47.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

kroz ISPU sustav ePlanovi, elektroničkom poštom, poštom ili osobno na adresu: Općina Rakovica, Rakovica 7, 47 245 Rakovica

***Dinamika s fazama izrade izmjene i dopune Plana***

Članak 9.

-prikupljanje zahtjeva (podaci, planske smjernice i propisani dokumenti) od tijela i osoba određenih posebnim propisima - 30 dana;

-izrada nacrta prijedloga Izmjena i dopuna Plana - 120 dana;

-utvrđivanje prijedloga Plana za javnu raspravu od strane Načelnika - 7 dana;

-javna rasprava (javni uvid i javno izlaganje) - 15 dana;

-priprema izvješća o javnoj raspravi - 20 dana;

-izrada nacrta konačnog prijedloga Plana - 30 dana;

-utvrđivanje konačnog prijedloga Izmjena i dopuna Plana od Načelnika - 7 dana;

-ishođenje mišljenja Zavoda za prostorno uređenje Karlovačke županije - 15 dana;

-donošenje Izmjena i dopuna plana na Općinskom vijeću - 7 dana.

***Izvori financiranja izrade izmjene i dopune Plana***

Članak 10.

Izrada Izmjena i dopuna Plana financirat će se putem Mehanizma za oporavak i otpornost, Poziva za dodjelu bespovratnih sredstava za izradu prostornih planova nove generacije putem elektroničkog sustava ePlanovi, posredno putem proračuna Općine Rakovica.

***Druga pitanja značajna za izradu izmjene i dopune Plana***

Članak 11.

Općina Rakovica po ovoj Odluci nema drugih pitanja značajnih za izradu Plana.

***Prijelazne i završne odredbe***

Članak 12.

Nositelj izrade izmjena i dopuna Plana će po objavi ove Odluke, prema članku 88. Zakona obavijestiti javnost o izradi izmjena i dopuna Plana na mrežnoj stranici Općine Rakovica.

Članak 13.

Ova Odluka stupa na snagu osmog dana od dana objave u “Službenom glasniku Općine Rakovica“.

PREDSJEDNIK OPĆINSKOG VIJEĆA

Zoran Luketić, bacc.oec.