****

**REPUBLIKA HRVATSKA**

**KARLOVAČKA ŽUPANIJA**

**OPĆINA RAKOVICA**

**OPĆINSKO VIJEĆE**

KLASA: 029-01/25-01/01

URBROJ: 2133-16-3-25-3

Rakovica, 19. kolovoza 2025.

Na temelju članka 14. stavka 1. Zakona o ublažavanju i uklanjanju posljedica prirodnih nepogoda („Narodne novine“, broj 16/19) i članka 24. Statuta Općine Rakovica (Službeni glasnik Općine Rakovica broj 11/20 – godina izdavanja VI, 11/21 – godina izdavanja VII, 12/21 – godina izdavanja VII i 7/22 – godina izdavanja VIII i 3/23), Općinsko vijeće Općine Rakovica, na svojoj 3. sjednici održanoj dana 19.08.2025. godine, donosi

**ODLUKU  
o imenovanju članova Općinskog povjerenstva   
za procjenu šteta od prirodnih nepogoda Općine Rakovica**

**Članak 1.**

Ovom Odlukom o osnivanju i imenovanju Općinskog povjerenstva za procjenu štete od prirodnih nepogoda Općine Rakovica (dalje u tekstu: Odluka) osniva se Općinsko povjerenstvo za procjenu šteta od prirodnih nepogoda Općine Rakovica (dalje u tekstu: Općinsko povjerenstvo) te se imenuju članovi istog.

**Članak 2.**

U Općinsko povjerenstvo za procjenu šteta od prirodnih nepogoda Općine Rakovica imenuju se:

1. Ana Grašić, za predsjednicu,

2. Andrija Mesić, za člana

3. Marko Župan, za člana

4. Kristian Klanfar, za člana

5. Matea Brozinčević, za članicu.

**Članak 3.**

Članovi Povjerenstva imenuju se na vrijeme od četiri godine.

**Članak 4**.

Općinsko povjerenstvo obavlja sljedeće poslove:

* utvrđuje i provjerava visinu štete od prirodne nepogode za područje Općine Rakovica
* unosi podatke o prvim procjenama šteta u Registar šteta
* unosi i prosljeđuje putem Registra šteta konačne procjene šteta Županijskom povjerenstvu
* raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima
* prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema Zakonu o ublažavanju i uklanjanu posljedica prirodnih nepogoda
* izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih Županijskom povjerenstvu putem Registra šteta
* surađuje sa Županijskim povjerenstvom u provedbi Zakona
* donosi plan djelovanja u području prirodnih nepogoda iz svoje nadležnosti
* obavlja druge poslove i aktivnosti iz svog djelokruga u suradnji sa Županijskim povjerenstvom.

Članovi povjerenstva dužni su u svom radu postupati savjesno i u skladu s odredbama Zakona o ublažavanju i uklanjanju posljedica prirodnih nepogoda i ostalim relevantnim propisima.

**Članak 5.**

Općinsko povjerenstvo ima sjedište na adresi Rakovica, Rakovica 7.

Pomoć u radu i pripremi svih materijala nužnih za rad Općinskog povjerenstvo obavlja Jedinstveni upravni odjel Općine Rakovica.

**Članak 6.**

Ako Općinsko povjerenstvo nije u mogućnosti, zbog nedostatka specifičnih stručnih znanja, procijeniti štetu od prirodnih nepogoda, općinsko povjerenstvo može od Županijskog povjerenstva zatražiti imenovanje stručnog povjerenstva na području u kojem je proglašena prirodna nepogoda.

**Članak 7.**

Ova Odluka bit će dostavljena Povjerenstvu za procjenu šteta od prirodnih nepogoda Karlovačke županije.

**Članak 8.**

Ova Odluka stupa na snagu osmog dana od dana objave u “Službenom glasniku Općine Rakovica“.

PREDSJEDNIK OPĆINSKOG VIJEĆA

Zoran Luketić, bacc.oec.